**Výbor Národnej rady Slovenskej republiky**

**pre ľudské práva a národnostné menšiny**

 44. schôdza výboru

 Č. CRD-2000/2014

**149**

**Uznesenie**

**Výboru Národnej rady Slovenskej republiky**

**pre ľudské práva a národnostné menšiny**

z 20. novembra 2014

k vládnemu návrhu zákona o štátnom rozpočte na rok 2015 a návrhu rozpočtu verejnej správy na roky 2015 až 2017 (tlač 1170)

**Výbor Národnej rady Slovenskej republiky**

 **pre ľudské práva a národnostné menšiny**

**súhlasí**

s vládnym návrhom zákona o štátnom rozpočte na rok 2015 (tlač 1170)

celkové príjmy: 14 193 391 188 eur,

celkové výdavky: 16 634 963 231 eur,

schodok: 2 441 572 043 eur;

**berie na vedomie**

návrh rozpočtu verejnej správy na roky 2015 až 2017,

**odporúča**

**Národnej rade Slovenskej republiky**

**schváliť** vládny návrh zákona o štátnom rozpočte na rok 2015 **s pripomienkou, uvedenou v prílohe tohto uznesenia,**

**vziať na vedomie** návrh rozpočtu verejnej správy na roky 2015 až 2017,

**požiadať vládu SR**, aby dôsledne zabezpečovala úlohy vyplývajúce zo schváleného štátneho rozpočtu na rok 2015,

**C. ukladá**

podpredsedovi výboru informovať gestorský Výbor Národnej rady Slovenskej republiky pre financie a rozpočet o prijatom uznesení.

Ľubomír Želiezka Vladimír Jánoš

overovateľ podpredseda výboru

**Príloha**

**k uzneseniu Výboru Národnej rady Slovenskej republiky pre ľudské práva a národnostné menšiny č. 149**

Pripomienky k vládnemu návrhu zákona o štátnom rozpočte na rok 2015 (tlač 1170)

1. V prílohe č. 3 v kapitole Úrad vlády SR sa suma výdavkov celkom „72 732 682“ nahrádza sumou „72 782 682“, suma výdavkov spolu bez prostriedkov EÚ „31 843 960“ sa nahrádza sumou „31 893 960“.

Zmeny výdavkov v kapitole sa premietnu aj v riadku „Spolu“. Zároveň sa zmeny vykonané v prílohe č. 3 premietajú aj v prílohe č. 1 a v paragrafovom znení zákona o štátnom rozpočte na rok 2015.

Potreba navýšenia objemu disponibilných finančných prostriedkov vyplýva z potreby podpory menšinovej kultúry a jazyka národnostných menšín v SR ako neoddeliteľnej súčasti kultúry slovenskej spoločnosti.

2. V prílohe č. 4 v časti 03 - Úrad vlády SR sa suma výdavkov spolu za kapitolu „72 732 682“ nahrádza sumou „72 782 682“, suma výdavkov na program 06P - Tvorba a implementácia politík „72 668 945“ sa nahrádza sumou „72 718 945“, suma výdavkov na prvok 06P0904 – Menšinová kultúrna politika „3 829 250“ sa nahrádza sumou „3 879 250“.

Zmeny kapitoly Úradu vlády SR sa premietajú do prílohy č. 4 k návrhu zákona o štátnom rozpočte na rok 2015 „Výdavky štátneho rozpočtu na realizáciu programov vlády SR a častí programov vlády SR na rok 2015“